CELEX: 32016R1006
Language: hu
Date: 2016-06-22 00:00:00
Title: A Bizottság (EU) 2016/1006 végrehajtási rendelete (2016. június 22.) a 255/2010/EU rendeletnek a 3. cikke (1) bekezdésében említett ICAO-rendelkezések tekintetében történő módosításáról (EGT-vonatkozású szöveg)

23.6.2016   
            
            
               HU
            
            
               Az Európai Unió Hivatalos Lapja
            
            
               L 165/8
            
         A BIZOTTSÁG (EU) 2016/1006 VÉGREHAJTÁSI RENDELETE
   (2016. június 22.)
   a 255/2010/EU rendeletnek a 3. cikke (1) bekezdésében említett ICAO-rendelkezések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a légtérnek az egységes európai égbolt keretében történő szervezéséről és használatáról szóló, 2004. március 10-i 551/2004/EK európai parlamenti és tanácsi rendeletre (légtérrendelet) (1) és különösen annak 6. cikke (7) bekezdésére,
   mivel:
   
               (1)
            
            
               A 255/2010/EU bizottsági rendelet (2) 3. cikkének (1) bekezdése előírja, hogy az 1. cikk (3) bekezdésében említett, ATMF-folyamatokban részt vevő feleknek vagy a nevükben eljáró képviselőknek a légiforgalomáramlás-szervezési intézkedések megtervezése, összehangolása és végrehajtása során be kell tartaniuk a mellékletben felsorolt ICAO-rendelkezéseket. Az említett melléklet hivatkozásokat tartalmaz olyan fogalmakra és előírásokra, amelyek a nemzetközi polgári repülésről szóló egyezmény („Chicagói Egyezmény”) 11. mellékletében, nevezetesen a 47. módosítást is magában foglaló, 2001. júliusi tizenharmadik kiadásban szerepelnek. A 255/2010/EU rendelet elfogadása óta a Chicagói Egyezmény 11. mellékletében szereplő fogalmak és előírások egy részét a Nemzetközi Polgári Repülési Szervezet (ICAO) már módosította, ideértve a legutóbbi 49. módosítást is.
            
         
               (2)
            
            
               A 255/2010/EU rendelet melléklete hivatkozásokat tartalmaz olyan rendelkezésekre is, amelyek az ICAO körzeti kiegészítő eljárásait leíró Doc 7030 sz. dokumentumban, nevezetesen annak 2007. évi ötödik kiadásában szerepelnek. A Doc 7030 sz. dokumentum ötödik kiadásának éve azonban 2008, és a 2007-es kiadási évre való hivatkozást helyesbíteni kell.
            
         
               (3)
            
            
               A 255/2010/EU rendeletben foglalt, a Chicagói Egyezmény 11. mellékletére és a Doc 7030 sz. dokumentumra való hivatkozásokat ezért helyesbíteni kell és naprakésszé kell tenni annak érdekében, hogy a tagállamok eleget tudjanak tenni nemzetközi jogi kötelezettségeiknek, és az uniós szabályozás összhangban legyen az ICAO által rögzített nemzetközi előírásokkal.
            
         
               (4)
            
            
               A 255/2010/EU rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az 549/2004/EK európai parlamenti és tanácsi rendelet (3) 5. cikke által létrehozott Egységes Égbolt Bizottság véleményével,
            
         ELFOGADTA EZT A RENDELETET:
   1. cikk
   A 255/2010/EU rendelet mellékletének helyébe a következő szöveg lép:
   
      
         „MELLÉKLET
         
            A légiforgalomáramlás-szervezéssel kapcsolatos ICAO-rendelkezések jegyzéke
         
         
                     1.
                  
                  
                     Chicagói Egyezmény, 11. melléklet (Légiforgalmi szolgálatok), 3. fejezet, 3.7.5. pont (Légiforgalomáramlás-szervezés) (13. kiadás, 2001. július, 49. módosítás).
                  
               
                     2.
                  
                  
                     ICAO Doc 4444, Légi navigációs szolgáltatásokkal kapcsolatos eljárások – légiforgalom-irányítás (PANS-ATM), 3. fejezet (ATS-rendszerkapacitás és légiforgalomáramlás-szervezés) (15. kiadás, 2007).
                  
               
                     3.
                  
                  
                     ICAO Doc 7030, Körzeti kiegészítő eljárások, Európai régió, 8. fejezet, 8.3. pont (Az ATFM-résidő-kiosztástól való eltérések) (5. kiadás, 2008).
                  
               
                     4.
                  
                  
                     ICAO Doc 7030, Körzeti kiegészítő eljárások, Európai régió, 8. fejezet, 8.4.1. pont c) alpont (az ATFM-intézkedések betartása a légijármű-üzemeltetők részéről) (5. kiadás, 2008).
                  
               
                     5.
                  
                  
                     ICAO Doc 7030, Körzeti kiegészítő eljárások, Európai régió, 2. fejezet, 2.3.2. pont (A becsült fékoldási időtől való eltérések) (5. kiadás, 2008).”
                  
               
   
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 96., 2004.3.31., 20. o.
   
   
      (2)  A Bizottság 2010. március 25-i 255/2010/EU rendelete a légiforgalomáramlás-szervezésre vonatkozó közös szabályok megállapításáról (HL L 80., 2010.3.26., 10. o.).
   
      (3)  Az Európai Parlament és a Tanács 2004. március 10-i 549/2004/EK rendelete az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).